షియా లాబ్యూఫ్
షియా లాబ్యూఫ్ 11 జూన్ 1986 న పుట్టిన అమెరికన్ నటుడు, గాత్రదారి, మరియు హాస్య నటుడు. లాబ్యూఫ్ తన హాస్య వృత్తిని పదేళ్ళ వయసులో ప్రారంభించాడు, అటుపై తన నటనా వృత్తిని 1998 లో పన్నెండేళ్ళ వయసులో మొదలు పెట్టాడు. డిస్నీ ఛానెల్ ధారావాహికం "ఈవెన్ స్టీవెన్స్" లోని తన పాత్ర ద్వారా చిన్న వయసు ప్రేక్షకులలో పేరు సంపాదించి, మూడు డిస్నీ టీవీ చిత్రాల్లోనూ కనిపించాడు. 2003,లో లాబ్యూఫ్ తన చలన చిత్ర ప్రవేశం "హోల్స్"తో మొదలైంది. అదే సంవత్సరం "ది బేటల్ ఆఫ్ షేకర్ హైట్స్" చిత్రంలో ప్రధాన పాత్రలో కనిపించాడు.
2005 లో లాబ్యూఫ్ మరింత పరిణతి చెందిన పాత్రలకు "ది గ్రేటెస్ట్ గేం ఎవర్ ప్లేడ్"తో మారాడు. 2007 లో "డిస్టేర్బియా" మరియు "ట్రాన్స్ ఫార్మర్స్" చిత్రాల్లో ప్రధాన పాత్రలు పోషించాడు, తరువాతి సంవత్సరం "ఇండియానా జోన్స్ అండ్ ది కింగ్డం ఆఫ్ ది క్రిస్టల్ స్కల్"లో ఇండియానా కొడుకుగా కనిపించాడు. 2009 లో లాబ్యూఫ్ "ట్రాన్స్ ఫార్మర్స్" కొనసాగింపు""లో శాం విట్విక్కీగా తన పాత్రని తిరిగి పోషించడమే కాక, "న్యూ యార్క్, ఐ లవ్ యూ"లో కనిపించాడు. లాబ్యూఫ్ రాబోయే చిత్రాలు "ది అసోసియేట్", "" మరియు "ట్రాన్స్ ఫార్మర్స్ 3" లలో ప్రధాన పాత్రలు. 2004 లో లాబ్యూఫ్ లోరెంజో ఎడ్వర్డోతో కలిసి దర్శకుడిగా "లెట్స్ లవ్ హేట్" చిత్రంతో పరిచయం అయ్యాడు. అతడు "ఐ నెవర్ న్యూ యు" అనే గీతానికి కేజ్ యొక్క సంగీత చిత్రానికి దర్శకత్వం వహించాడు.
లాబ్యూఫ్ తన దీర్ఘ కాల సంబంధాన్ని 2004 లో మొదలుపెట్టి మూడేళ్ళు కొనసాగించాడు. అతడు ప్రస్తుతం కెరీ మలిగన్తో సహజీవనం సాగిస్తున్నాడు. వారిరువురూ 2009 వేసవిలో డేటింగ్ మొదలుపెట్టారు. 2007 నవంబర్ లో వెళ్ళిపోవడానికి తిరస్కరించి, లాబ్యూఫ్ నేర సంబంధిత చొరబాటు, దుష్ప్రవర్తన ఆరోపణలపై చికాగో వాల్ గ్రీన్స్లో అరెస్టయ్యాడు; మరుసటి నెలలో నేరారోపణలు రద్దయ్యాయి. జూలై 2008 లో లాబ్యూఫ్ ఇతర డ్రైవర్ చే జరుపబడిన కారు దుర్ఘటనలో ఇరుక్కున్నాడు. లాబ్యూఫ్ కారు దుర్ఘటన జరిగిన చోటే త్రాగి నడపడం అనే దుష్ప్రవర్తనపై అరెస్టయ్యాడు. అతడు బ్రీతలైజర్ పరీక్ష తిరస్కరించడం వలన అతడి డ్రైవర్ లైసెన్స్ ఒక సంవత్సరం పాటు రద్దు చేయబడింది. ఆ దుర్ఘటన కారణంగా ఏర్పడిన గాయాల కొరకు అతడు తన ఎడమ చేతికి ఎన్నో శాస్త్ర చికిత్సలు చేయించుకో వలసి వచ్చింది. అయినా దానికి శాశ్వత నష్టం మరియు మచ్చలు ఏర్పడ్డాయి.
లాస్ ఎంజేలేస్, కాలిఫోర్నియాలో షైనా (నీ సైడే) మరియు జెఫ్రీ క్రైగ్ లాబ్యూఫ్ ల ఏకైక సంతానంగా లాబ్యూఫ్ జన్మించాడు. షైనా ఒక నాట్యకారిణి మరియు బాలేరినాగా ఉండి అటుపై, దృశ్య కళాకారిణి మరియు దుస్తులు, ఆభరణాల డిజైనర్ గా మారింది. లాబ్యూఫ్ తండ్రిని కలవక ముందు, ఆమె బ్రూక్లిన్లో శిరోజాలంకరణ దుకాణం నడిపేది. లాబ్యూఫ్ తండ్రి వియత్నాం యుద్ధ వీరుడు. అటుపై సర్కస్ లో మైమ్ గా, మంచు కోన్ ల సేల్స్ మాన్ గా, రోడియో హాస్యగాడిగా, హాస్య ప్రవక్తగా, డూబీ బ్రదర్స్తో వారి ప్రారంభ అంశంగా వివిధ వృత్తులకు "మారుతూ" ఉండేవాడు. లాబ్యూఫ్ తల్లి న్యూ యార్క్లో జన్మించిన యూదు కాగా, అతడి తండ్రి కాజన్ (ఒకప్పుడు లాబ్యూఫ్ చెప్పినట్టూ "రాగిన్ కాజన్"). లాబ్యూఫ్ యూదు మతంలో పెంచబడ్డాడు. ఇంకా బాప్టిజం పొందినప్పటికీ, బార్ మిజ్వా కలిగి ఉండేవాడు. షియా అనే పేరు "దేవుని బహుమతి"కి హీబ్రూ రూపం (שי-יה), మరియు చివరి పేరు లాబ్యూఫ్ అనేది "ఎద్దు" లేదా "ఎద్దుమాంసం"కి ఫ్రెంచ్ పదమైన "లే బ్యోఫ్" యొక్క "వికృత రూపం". లాబ్యూఫ్ తను "ఐదు తరాల కళాకారుల" నుండి వచ్చాననీ, "(తను) తల్లి గర్భం నుండి వెలికి రాగానే నటన మొదలు" పెట్టాననీ చెప్పుకునేవాడు. దుండగుడు లక్కీ లుసియానో యొక్క కేసినోలో లాబ్యూఫ్ ముత్తవ్వలలో ఒకరు పియానో వాయించే వారు. లాబ్యూఫ్ తల్లి తరఫు తాత, పోలాండ్ లో జన్మించి ప్రళయం నుండి బయటపడ్డవాడు, అతడి మొదటి పేరు కూడా పెట్టుకున్న వాడు, కాట్ స్కిల్ పర్వతాలలోని బోర్ష్ బెల్ట్లో హాస్యగాడుగా పనిచేసి, మాఫియాకు క్షురకుడిగా కూడా పనిచేసేవాడు. లాబ్యూఫ్ యొక్క తండ్రి తరఫు తాత సైన్యంలో గ్రీన్ బెరేట్. మరియు అతడి అమ్మమ్మ బీత్నిక్ కవయిత్రి మరియు అల్లన్ గిన్స్ బెర్గ్ తోటి సంబంధం ఉన్న స్వలింగ సంపర్కురాలు.
లాబ్యూఫ్ తన తల్లిదండ్రులను "హిప్పీలు"గా వర్ణించాడు. తన తండ్రిని "కరుకైన మరియు విభిన్నమైన వ్యక్తి" గానూ, తన పెంపకాన్ని "హిప్పీ జీవిత విధానం"తో పోలినదిగానూ, తన తల్లిదండ్రులు "చాలా విచిత్రమైన వారు, కానీ వారిని నేనూ, నన్ను వారూ ప్రేమించే వారం" అని చెప్పాడు. లాబ్యూఫ్ తండ్రి కన్నబిస్ను పెంచే వాడు, మరియు వారిరువురూ కలిసి లాబ్యూఫ్ పదేళ్ళ వయసుకే మారిజువానా త్రాగేవారు. తన తండ్రి తనను శారీరకంగానూ, మానసికంగానూ హింసించే వాడని లాబ్యూఫ్ చెప్పాడు. ఒక సందర్భంలో వియత్నాం యుద్ధం నేపథ్యంలో తనకేసి తుపాకీ గురిపెట్టాడని కూడా చెప్పాడు. లాబ్యూఫ్ చిన్నతనంలో తన తండ్రి "మాదక ద్రవ్యాలపై" ఉండేవాడని, హెరాయిన్ వ్యసనానికై మాదక ద్రవ్యాల నివారణ కేంద్రంలో ఉండేవాడనీ, తన తల్లి "కోట చెదిరి పోకుండా" ప్రయత్నించేదనీ చెప్పాడు. అతడి తల్లిదండ్రులు ముఖ్యంగా ఆర్థిక సమస్యల కారణంగా విడాకులు తీసుకోవడంతో, లాబ్యూఫ్ తన దృష్టిలో "మంచి బాల్యం" పొందాడు. అందులో తన తల్లి ఎకో పార్క్, లాస్ ఎంజేలేస్, కాలిఫోర్నియాలో దుస్తులూ, ఆభరణాలూ అమ్ముతూ జీవనం సాగిస్తే, పేదరికంలో పెరిగానని చెప్పుకున్నాడు. ఒకానొక సందర్భంలో అతడి తల్లిదండ్రులు అతడిని పోషించలేక, "వసతి లేదా భోజన సదుపాయాలకు స్తోమత వలన మరీ ఇబ్బంది పడినప్పుడు" లాబ్యూఫ్ యొక్క అంకుల్ అతడిని దత్తత తీసుకోవాలనుకున్నాడు.
లాబెయూఫ్ చాలా వరకూ విద్యను శిక్షకుల వద్దే పొందినా, లాస్ ఎంజేలేస్ (LAUSD) లోని 32 వ వీధి దృశ్య మరియు అభినయ కళా సమితిలో మరియు అలెక్సాండర్ హామిల్టన్ ఉన్నత విద్యాశాలలో శిక్షణ పొందాడు. ఉన్నత విద్యాశాల తరువాత యేల్ విశ్వవిద్యాలయంలో అనుమతి దొరికినా, తిరస్కరించాడు.తరువాత అతడు కళాశాలకు వెళ్లడాన్ని ఇష్టపడినా, "(నేను) స్కూల్లో దొరకని రకం చదువు నేర్చుకొంటున్నాను" అన్నాడు. మే 2009 "పెరేడ్" పత్రిక ఇంటర్వ్యూ లో, లాబ్యూఫ్ తన తల్లిదండ్రుల వ్యక్తిగత గొడవలు, అతడి బాల్యం అతడిపై ఎలాంటి ప్రభావం చూపించాయో చెప్పాడు, "నా తండ్రి మరియు తల్లి వారి కళలకు ఎప్పటికీ ప్రేక్షకులు దొరకని కళాకారులుగా ఉండిపోయారు. కాబట్టి నేను పేదరికంలో జీవించాను. ఇప్పుడు నేను పేదవాడిని కాదు కాబట్టి, నాకు అదేమిటో తెలుసు. హెమింగ్వే చెప్పినట్టూ, నిన్నెప్పుడూ ఎవరూ కాల్చి ఉండకపోతే, లేదా ఎద్దు పొడిచి ఉండకపోతే, నువ్వు వ్రాయలేవు, తెలుసా? కాబట్టి గతాన్ని తల్చుకుని నేను రుణపడి ఉంటాను. అది మచ్చల వంటిది. వాటిని చూసి నీవు గర్విస్తావు." అదే ఇంటర్వ్యూ లో, లాబ్యూఫ్ తన గతంలో 1988 లో తన రెండేళ్ళ వయసులో తన తండ్రి తనను హాస్యగాడి వేషంలో కుటుంబం యొక్క తోపుడు బండి వ్యాపారంలో పనిచేయించడం గుర్తుకు తెచ్చుకుంటాడు. లాబ్యూఫ్ ఇలా అంటాడు, "అది ఒక గొడవ. మేము పూర్తి హాస్యగాళ్ళ వేషాలలో ఇరుగుపొరుగులో తిరిగే వాళ్ళం[...] నాకు ఇబ్బంది ఉండేది కాదు. ఆ ప్రదర్శన మధ్యలో నా తల్లిదండ్రులు గొడవ పడరాని నాకు సంతోషంగా ఉండేది. కాబట్టి ప్రతిరోజూ, మాకు కాస్త ప్రశాంతమైన సమయం కావలసి వచ్చేది, లేదా మేము ఆ వారం ఆర్థికంగా ఇబ్బంది పడతాము."
అతడి నటనా వృత్తికి ముందు, లాబ్యూఫ్ యొక్క హాస్య వృత్తి అతడు తన చిన్నతనంలో "విషయాలు, కథలు మరియు కల్పనలు పుట్టించినపుడు" మొదలైంది; హానికర వాతావరణం నుండి "పలాయనం"గా అతడు తన పొరుగు వారి వద్ద ఉన్నపళంగా హాస్యాన్ని అభ్యసించే వాడు. పదేళ్ళ వయసులో, అతడు నుంచుని ప్రదర్శనలు ఇవ్వడం, కామెడీ క్లబ్బుల్లో "అసభ్యంగా మాట్లాడడం" (పాసడేనా లోని ది ఐస్ హౌస్లో కూడా) మొదలుపెట్టాడు, దాని గురించి "జుగుప్సాకరమైన అసభ్యత" విషయాలనీ మరియు "పదేళ్ళ వయసు పిల్లవాడికి యాభై ఏళ్ళ నోరు" అనీ వివరించాడు. లాబ్యూఫ్ తనని తాను "అవమానపరిచే హాస్యగాడు"గా చెపుతాడు, ఇంకా అతడి హాస్యంలో తన మొదటి అంగస్తంభన గురించి మాట్లాడడం మరియు దానిని తిట్టడం గురించీ ఉండేదని చెపుతాడు. తన ఉన్నపళంగా హాస్యం సృష్టించే వృత్తిని గురించి లాబ్యూఫ్ ఇలా అంటాడు, "నాకు నా ఇంట్లో జరిగే గొడవలన్నిటికీ సమాధానం డబ్బేనని తెలుసు. డబ్బుతో, నాకూ మరియు నా కుటుంబానికీ మరిన్ని ఎంపికలు ఉండేవి. అందుకే నేను ఒక పది లేదా పదకొండేళ్ళ అబ్బాయి ఎక్కువ డబ్బు సంపాదించ గలిగే అవకాశం ఉండే పనిని వెతుక్కున్నాను."' లాబ్యూఫ్ అటుపై తెరెసా దాల్క్విస్ట్ అనే ఏజెంట్ ను ఎంచుకున్నాడు, ఆవిడే జూన్ 2008 నాటికీ ఎల్లో పేజస్లో అతడి ఏజెంట్. ఆవిడ కోసం అతడు తన ప్రదర్శన చేస్తూ, తన మేనేజర్ గా కూడా అభినయించి, తనను మూడో వ్యక్తి ద్వారా గొప్పగా చూపించడం ద్వారా తీసుకోబడ్డాడు. లాబ్యూఫ్ మాటల ప్రకారం అతడు మొదట్లో నటుడయ్యింది కేవలం అతడి కుటుంబం పేదరికం వల్లనే కానీ, అతడు నటనా వృత్తిని ఎంచుకోవడం కాదు. అతడన్నాడు, "నా హాస్యం నా తల్లిదండ్రులు సంభోగించడం, మత్తుమందులు త్రాగడం, నా తల్లి నగ్నంగా ఉండడం - పూర్తి హిప్పీ సంస్కృతి, R రేట్ హాస్యం నుండి పుట్టింది. అక్కడ నేను నా ఒష్కోష్ బీగోష్ దుస్తుల్లో మరియు గిన్నె వంటి జుట్టుతో లేచే వాడిని. నేను లెన్నీ బ్రూస్ నోరు గల చిన్న పిల్లవాడిని. అదే ప్రదర్శన. కానీ నుంచుని చేసే హాస్యంలో డబ్బులేదు, దాంతో నేను నటనలోకి వెళ్లాను." అతడు తన 12 ఏళ్ల వయసులో నటన మొదలుపెట్టాడు. అతడి పరిచయం "కేరోలిన్ ఇన్ ది సిటీ"తో మొదలైంది, మరియు 1999 లో అతడు ప్రసిద్ధ టెలివిజన్ కార్యక్రమాలు "ది ఎక్స్-ఫైల్స్", "టచ్డ్ బై ఆన్ ఏంజెల్", "జెస్సీ", మరియు "సడేన్లీ సూసాన్" వంటి వాటిలో అతిథి పాత్రల్లో కనిపించాడు.
లాబ్యూఫ్ కు ఎంతో పేరు తెచ్చిన పాత్ర డిస్నీ చానెల్లో ప్రతీ వారం వచ్చే కార్యక్రమం "ఈవెన్ స్టీవేన్స్"లో లూయిస్ స్టీవేన్స్ పాత్ర. ఆ పాత్రకు అతడు తన ఏజెంట్ తో కలిసిన తరువాత మూడు నెలలకు ఎంపిక కాబడ్డాడు. "ఈవెన్ స్టీవెన్స్" 2000 నుండి 2003 వరకూ మూడు సీజన్లు ప్రసారం చేయబడింది; చివరికి డిస్నీ చానెల్ లో జూన్ 2003 లో "ది ఈవెన్ స్టీవెన్స్ మూవీ" — అనే TV మూవీ ప్రసారంతో అంతమైంది. 2003 లో లాబ్యూఫ్ తన లూయిస్ పాత్రకు డేటైం ఎమ్మీ అవార్డ్ పొందాడు మరియు ఇలా అన్నాడు, ఆ కార్యక్రమంలో ఎంపిక కావడం అతడికి జరిగిన "అతి గొప్ప సంఘటన" అయినా, "[నేను] ఆ కార్యక్రమంలో పెరిగాను" మరియు అతడి బాల్యం "ఒక రకంగా కోల్పోయాను". మాదక ద్రవ్య నివారణ సంస్థ నుండి విడుదలైన అతడి తండ్రి, లాబ్యూఫ్ కు సెట్ పై చేదోడుగా ఉండేవాడు మరియు వారి బంధం బలపడింది. దాదాపు ఈ సమయంలో, తను మరియు తన తండ్రి మోటల్స్ లో గడపడం సహించలేక, డిస్నీలో డేరా వేసాడు. డిస్నీ ఆ కథ హక్కులు కొన్నది, కానీ "రెంట్-ఎ-డాడ్" అన్న పేరు గల ఆ ప్రాజెక్ట్, ఎన్నటికీ కథా విస్తరణని దాటలేదు, కుటుంబ తరహా చిత్రాల స్టూడియో కాబట్టి అలాంటి కథ వారికి నచ్చక పోయి ఉండవచ్చు. 2001 లో అతడు డిస్నీ చానెల్ టీవీ మూవీ "హౌన్డెడ్"లో ప్రధాన పాత్రకు ప్రత్యర్థి అయిన రానీ వాన్ దస్సెల్, పాత్ర పోషించాడు, మరియు మరుసటి సంవత్సరం మరొక డిస్నీ చానెల్ టీవీ మూవీ "ట్రూ కన్ఫెషన్స్"లో కనిపించాడు. ఇందులో తన సోదరి తన వైకల్యంపై లఘుచిత్రాన్ని తీసే విషయంలో, ఒక మానసిక వికలాంగుడిగా కనిపించాడు. డిస్నీ చానెల్ వరల్డ్ వైడ్ యొక్క ఎంటర్తైన్మెంట్ ప్రెసిడెంట్ గారీ మార్ష్ లాబ్యూఫ్ "నమ్మశక్యం కాని నటనను ప్రదర్శించాడు" అని ప్రశంసించాడు, ఇంకా "ఈ నాటికీ నా దృష్టిలో (ఆ నటన) అతడికి మరెన్నో ఇతర పాత్రలు తెచ్చుకునే ఔన్నత్యాన్ని మరియు నమ్మికను ఇచ్చింది" అన్నాడు. ఇదే సమయంలో లాబ్యూఫ్ వ్యక్తిగత ప్రదర్శనలైన "ది టునైట్ షో విత్ జే లేనో" లోనూ కనిపించాడు.
2003 లో అతడు మరొక డిస్నీ నిర్మాణం "హోల్స్"లో జాన్ వాయిట్ సరసన స్టాన్లీ "కేవ్ మాన్" ఎల్నాట్స్ గా కనిపించాడు. "హోల్స్" చిత్రీకరణ సమయంలో వాయిట్, లాబ్యూఫ్ కు కొన్ని నటనకు సంబంధించిన పుస్తకాలు అరువిచ్చాడు, దాంతో అతడు నటన అనేది కేవలం పేచెక్ కన్నా ఎక్కువని తెలుసుకున్నాడు. స్టీవెన్ స్పీల్బెర్గ్ సైతం "హోల్స్" లోని లాబ్యూఫ్ ను అభిమానించాడు, చిన్నవయసు టాం హాంక్స్ లా కనిపిస్తాడని అన్నాడు. ఆ చిత్రం స్లీపెర్ హిట్, అయ్యి, ప్రపంచ వ్యాప్తంగా $67 మిలియన్లు వసూలు చేసి, విమర్శకుల ప్రశంసలు పొందింది. అదే సంవత్సరం, అతడు HBO లఘుచిత్ర ప్రదర్శన "ప్రాజెక్ట్ గ్రీన్ లైట్",లో అత్యధికంగా కనిపించాడు, దాంతో స్వతంత్ర చిత్రం "ది బేటిల్ ఆఫ్ షేకర్ హైట్స్", అతడి మొట్టమొదటి PG-13 చిత్రం నిర్మించబడింది. ఆ చిత్రంలో, లాబ్యూఫ్ ప్రధాన పాత్ర అయిన ఇబ్బందిపడుతోన్న టీనేజ్ కుర్రవాడు కెల్లీ ఏర్న్స్ వైలేర్ పాత్ర ధరించాడు. "ది బేటిల్ ఆఫ్ షేకర్ హైట్స్" థియేటర్లలో ఆగష్టు 22, 2003 నాడు విడుదలయ్యింది మరియు బాక్స్ ఆఫీస్ వద్ద నిరాశ పరచింది. అతడు ఈ చిత్రాల్లోనూ చిన్న పాత్రలు ధరించాడు, "" and "" .
2004 లో లాబ్యూఫ్ లోరెంజో ఎడ్వర్డోతో కలిసి "లెట్స్ లవ్ హేట్" అన్న లఘు చిత్రాన్ని వ్రాసి, దర్శకత్వం వహించాడు. అదే అతడి మొదటి దర్శకత్వం. అంతేకాక, 2004 లో అతడు "ఐ, రోబోట్" లో చిన్న పాత్ర అయిన ఫార్బార్ గా నటించాడు, మరుసటి సంవత్సరం యాక్షన్-హారర్ చిత్రం "కాన్స్తాన్టిన్"లో సహాయక పాత్ర అయిన చాస్ క్రెమర్ గానూ నటించాడు. 2005 డిస్నీ చిత్రం "ది గ్రేటెస్ట్ గేం ఎవర్ ప్లేయ్డ్"లో 1913 U.S. పోటీలలో గెలుపొందిన పేద కుటుంబం వాడు నిజమైన గోల్ఫర్, ఫ్రాన్సిస్ ఒయ్మేట్ పాత్ర పోషించడం ద్వారా లాబ్యోఫ్ మరింత పరిణతి చెందిన పాత్రలకు మారాడు. ఆ చిత్ర విమర్శనలో, "డేసేరేట్ న్యూస్"కు చెందిన జెఫ్ వైస్, లాబ్యూఫ్ ను "అద్భుత ప్రధాన పాత్ర"గా కొనియాడాడు. "ఆరిజోన రిపబ్లిక్"కు చెందిన రాండీ కోర్డోవా అయితే, ఫ్రాన్సిస్ పాత్రలో "లాబ్యూఫ్ కు మరింత అవకాశం లభించలేదు" అన్నాడు. లాబ్యూఫ్ 2006 లో నిర్మించిన డ్రామా "బాబీ"లో రాబర్ట్ F. కెన్నెడీ యొక్క ఎన్నికల ప్రచారకుడైన కూపర్ పాత్ర పోషించాడు. "బాబీ" చిత్రంలోని పాత్రదారులలో భాగంగా అతడు "ఎన్సేమ్బిల్ ఆఫ్ ది ఇయర్", అనే హాలీవుడ్ ఫిలిం అవార్డ్ పొందాడు, మరియు "అవుట్ స్టాండింగ్ పర్ఫార్మెన్స్ బై ఎ కాస్ట్ ఇన్ ఎ మోషన్ పిక్చర్" కొరకు స్క్రీన్ యాక్టర్స్ గిల్డ్ అవార్డు కై నామినేట్ అయ్యాడు. అంతేకాక 2006 లో లాబ్యూఫ్ "ఎ గైడ్ టు రికగ్నైజింగ్ యువర్ సెయింట్స్"లో డిటో మొన్తీల్ చిన్నప్పటి పాత్ర ధరించాడు, ఆ పాత్ర పెద్ద వయసులోనిది రాబర్ట్ డౌనీ, జు. ధరించాడు. ఆ చిత్రం అస్తోరియా, క్వీన్స్ లో 1980 లలో మొన్తీల్ యొక్క పెంపకానికి చెందిన చిన్న ఆత్మకథ లాంటిది.. ఆ చిత్ర విమర్శలో, "ఎంటర్తైన్మెంట్ వీక్లీ"కి చెందిన లిసా స్క్వార్జ్ బాం లాబ్యూఫ్ ను "విపరీతమైన నైపుణ్యం" కలవాడుగా పేర్కొంది.
2007 లో వరుసగా బ్లాక్ బస్టర్ ఫిలింలు చేయడంతో లాబ్యూఫ్ కెరీర్ ప్రధానమైన మలుపు తిరిగింది. 2007 లో లాబ్యోఫ్ ఏప్రిల్ 13 న విడుదలైన థ్రిల్లర్ "డిస్తార్బియా"లో నటించాడు. అతడు తన పొరుగింటి వ్యక్తిని వరుస హత్యల హంతకుడిగా భావించి ఇంట్లోనే బంధింప బడిన టీనేజర్ పాత్ర ధరించాడు. లాబ్యూఫ్ ఆ పాత్ర "పాత్రచే-నడపబడటం" వలన తనకు చాలా ముఖ్యమని చెప్పాడు. ఆ చిత్రం నెమ్మదిగా హిట్టయింది, ఇంకా లాబ్యూఫ్ తన పాత్రకు ప్రశంసలు పొందాడు. "ది బఫెలో న్యూస్"లో అతడు "(పాత్రలోని) కోపం, బాధ మరియు తెలివిని చూపగలిగిన ఒక అందమైన, తేజస్సు కూడిన యువ నటుడిగా పరిణతి చెందాడు", MTVకి చెందిన కర్ట్ లోడెర్ ఇలా వ్రాసాడు "[లాబ్యూఫ్] తన స్టార్ టికెట్ ని నిర్ధారణగా పంచ్ చేయించుకున్నాడు", మరియు "శాన్ ఫ్రాన్సిస్కో క్రానికల్" ప్రకారం, "[లాబ్యూఫ్] త్వరగా హాలీవుడ్ లోని ఉత్తమ యువ నటుడు అవుతున్నాడు". ఆ చిత్రాన్ని "రియర్ విండో"తో పోల్చుతూ "న్యూ యార్క్ డెయిలీ న్యూస్", లాబ్యూఫ్ అందాన్ని "జేమ్స్ స్తేవార్ట్ కంటే జాన్ కుసాక్ లా" ఉంటాడు అంది. ఏప్రిల్ 14 నాడు అతడు సంగీత అతిథి అవ్రిల్ లవిగ్నేతో కలిసి "సాటర్డే నైట్ లైవ్"లో పాల్గొన్నాడు. అతడు యానిమేషన్ మాక్యుమెంటరీ చిత్రం "సర్ఫ్స్ అప్"లో చిత్ర కథకుడు కోడీ మావెరిక్కి గాత్రాన్ని అందించాడు. ఆ చిత్రం ప్రపంచ వ్యాప్తంగా $149 మిలియన్ సాధించి, ఘన విజయాన్ని సాధించింది. అంతేకాక 2007,లో అతడు జూలై 3 న విడుదలైన మైకేల్ బే యొక్క "ట్రాన్స్ ఫార్మర్స్" లో, భూమిపై ఆటోబొట్-డిసేప్తికాన్ యుద్ధంలో పాల్గొనే టీనేజర్ శాం విట్విక్కీ పాత్ర ధరించాడు. "హోల్స్"లో అతడి నటనకు మెచ్చిన ఎక్జిక్యూటివ్ నిర్మాత స్టీవెన్ స్పీల్బెర్గ్ అతడిని ఆ పాత్రకు ఎంపిక చేసాడు. బే మొదట లాబ్యూఫ్ ని "కాన్ స్తాన్టిన్" చిత్రంలో అతడి నటన మాత్రం చూసి శాం యొక్క పాత్రకు మరీ పెద్దవాడిగా అనుకున్నా, అతడి ఉత్సాహానికి "డంగై" పోయాడు. లాబ్యూఫ్ ఆ చిత్రంలో తన పోరాట సన్నివేశాలు తానే చేసాడు, ఇంకా $500,000 పుచ్చుకున్నాడు. "ట్రాన్స్ ఫార్మర్స్" అంతర్జాతీయంగా $700 మిలియన్ పైగా వసూలు చేసి, బ్లాక్ బస్టర్ విజయం సాధించింది. అతడు తన పాత్రకి విమర్శకుల ప్రశంసలు పొందాడు, "ఎంపైర్ యొక్క" ఇయాన్ నాథన్ అతడిని "(అతడు) బొమ్మల కథ లోని మొరటుతనాన్ని తన వాగ్దాటితో లాక్కొచ్చిన ఒక తెలివైన, సహజ హాస్యనటుడు" అని మెచ్చుకున్నాడు. అతడి పనితనానికి, అతడు ఎంపైర్ అవార్డ్, మరియు ఒక నేషనల్ మూవీ అవార్డ్ లకు నామినేషన్ మాత్రమే కాక, అంతేకాక షో వెస్ట్ కన్వెన్షన్ ద్వారా 2007 కు గాను "రేపటి తార" గానూ పేరుపొందాడు.
ఫిబ్రవరి 2008 లో అతడు బ్రిటిష్ సాధారణ ప్రజలచే వోటు చెయ్యబడిన BAFTA ఆరంజ్ రైజింగ్ స్టార్ అవార్డ్ పొందాడు. మే లో, లాబ్యూఫ్ "ఇండియానా జోన్స్ అండ్ ది కింగ్డం ఆఫ్ ది క్రిస్టల్ స్కల్"లో ఇండియాన జోన్స్ కొడుకైన గ్రీజర్, మాట్ విలియమ్స్గా నటించాడు. ఆ పాత్రకు "హోల్స్"లో అతడి నటనకు ముచ్చట పడిన స్పీల్బెర్గ్ యొక్క మొట్టమొదటి ఎంపిక అతడే. లాబ్యూఫ్ తను ఆ చిత్రానికి సంబంధించిన స్క్రిప్ట్ చదవకుండానే, తను ఏ పాత్ర ధరించాలో కూడా తెలియకుండానే ఒప్పుకున్నాననీ చెప్పుకున్నాడు. అతడు ఆ చిత్రంలో పాత్రకు తయారు కావడానికి, వారానికి ఏడు రోజులు రోజూ మూడు గంటలు శ్రమించాననీ, కేవలం "ప్రోటీన్లు, కార్బోహైడ్రేట్లు ఎక్కువగా" ఉండే ఆహారం తీసుకున్నాననీ చెప్పాడు; అతడు ఆ శిక్షణ వలన పదిహేను పౌండ్లకు పైగా కండరాలు పెంచాడు. లాబ్యూఫ్ ఆ అనుభవం గురించి ఇలా అన్నాడు, "నేను ఇక దేని కోసమూ నా జీవితంలో ఇంతగా శ్రమించలేదు. నేను యుద్ధానికి వెళ్లేట్టు తయారవుతున్నాను." చిత్రీకరణ సమయంలో లాబ్యూఫ్ ఒక పోరాట దృశ్యంలో తన రొటేటార్ కఫ్ను లాగడం వల్ల అతడి కెరీర్ లో మొదటి గాయం పాలయ్యాడు; చిత్రీకరణ మొత్తంలో ఆ గాయం మరింత పెద్దదవుతూ, చివరికి అతడు తన సున్నిత భాగాలనూ గాయపరచుకున్నాడు. ఆ చిత్రం ప్రపంచ వ్యాప్తంగా $780 మిలియన్ వసూలు చేసి, ప్రపంచం మొత్తం మీద 2008 యొక్క రెండవ అత్యధిక మొత్తం పొంది, ఘన విజయాన్ని సాధించింది. చిత్రంలో అతడి నటన మిశ్రమ అభిప్రాయాలు పొందింది; IGN యొక్క టాడ్ గిల్క్రిస్ట్ "స్పీల్బెర్గ్ ఆ యువ నటుడిలో ఏం చూసి ఆ పాత్రకు అతడిని ఎంచుకున్నాడో చెప్పడం కష్టం" అన్నాడు, Salon.comకు చెందిన స్తేఫానీ జక్కరేక్ "[లాబ్యూఫ్] సున్నితంగా అతడి నటనను వీలైనంత తక్కువగానే ఉంచుతాడు" మరియు "వీలైనంత చక్కగా ఉన్నాడు" అన్నాడు. లాబ్యూఫ్, రెండవ సారి సంగీత అతిథి మై మార్నింగ్ జాకెట్తో "సాటర్డే నైట్ లైవ్"లో మే 10 న పాల్గొన్నాడు. అతడి తరువాతి చిత్రం "ఈగల్ ఐ", అనే థ్రిల్లర్ సెప్టెంబర్ 26 న విడుదలైంది. ప్రపంచ వ్యాప్తంగా $177 మిలియన్ వసూలు చేసి, "ఈగల్ ఐ" లాబ్యూఫ్ యొక్క ఘన విజయం సాధించిన మరొక చిత్రమైంది. అతడి నటన మిశ్రమ అభిప్రాయాలను పొందింది, "లాస్ వేగాస్ వీక్లీ"కి చెందిన జోష్ బెల్ ఇలా వ్రాసాడు, లాబ్యూఫ్ "యాక్షన్ హీరో స్థాయికి నమ్మదగ్గ హోదా చూపినా, అతడి ఉద్వేగ పూరితమైన నటన గొప్పగా ఉండదు." "సిడ్నీ మార్నింగ్ హెరాల్డ్"కు చెందిన పాల్ బైర్న్ "ఈగల్ ఐ" విమర్శలో, లాబ్యూఫ్ అంతకు మునుపు చిత్రాలు మరియు పాత్రల్లో నటించినట్టే అదే పోలికలతో ఉన్నాడన్నాడు. డిసెంబర్ 2008 లో లాబ్యూఫ్ కారు దుర్ఘటనలో చేతి గాయం కారణంగా "డార్క్ ఫీల్డ్స్" చిత్రం నిర్మాణం మొదలయ్యే సరికి పూర్తిగా కోలుకోలేనని చిత్రం నుండి తప్పుకున్నాడు.
ఫిబ్రవరి 2009 లో లాబ్యూఫ్ ర్యాపర్ క్రిస్ "కేజ్" పల్కోతో కలిసి సంగీత చిత్రం "ఐ నెవర్ న్యూ యు,"కు దర్శకత్వం వహించాడు, అది కేజ్ యొక్క మూడవ ఆల్బం "డిపార్ట్ ఫ్రం మీ" యొక్క మొదటి ఒక్క గీతం. ఆ సంగీత చిత్రం లాస్ ఎంజేలేస్ పట్నంలో ఫిబ్రవరి 21 మరియు 22 న చిత్రీకరించబడింది మరియు ఇతర డెఫినిటివ్ జక్స్ కళాకారులు,ఎల్-పి, ఈసోప్ రాక్, చౌన్సీ, F. సీన్ మార్టిన్, యాక్ బాల్జ్, మరియు అలెక్స్ పరదీ ల ప్రదర్శనలనూ కలిగి ఉంది. "LA వీక్లీ" ప్రకారం, ఈ వీడియో లాబ్యూఫ్ మరియు కేజ్ ల సహకారానికి సంబంధించిన వరుసలో మొదటిది మరియు చివరికి లాబ్యూఫ్ నటించే ర్యాపర్ జీవితానికి సంబంధించిన చిత్రంగా మారింది. ఆ వీడియోను గురించి అడిగినప్పుడు, లాబ్యూఫ్ "నేను 22 ఏళ్ళ వాడిని, అప్పుడే నా అభిమాన ర్యాపర్ సంగీత చిత్రానికి దర్శకత్వం వహిస్తున్నాను" అని చెప్పాడు. "ఇది ఒంటి కొమ్ము గుర్రాన్ని ఎక్కడం కన్నా సరదాగా ఉంది." ఆ వీడియో మొదటి సారి మే 18 న MTV2 మరియు MtvUలో ప్రదర్శింపబడింది. లాబ్యూఫ్ 2009 లో వచ్చిన "ట్రాన్స్ ఫార్మర్స్"లో శాం విట్విక్కీ పాత్ర దక్కించుకున్నాడు, "" . ఆ చిత్రం యొక్క చిత్రీకరణ మే 2008 లో మొదలై 2008 అంతంలో ముగిసింది. కారు దుర్ఘటనలో లాబ్యూఫ్ గాయం కారణంగా, బే మరియు స్క్రీన్ రచయితా రాబెర్టో ఓర్సి, అతడి చేతిని కాపాడటానికి మొత్తం స్క్రిప్ట్ ను తిరగరాయాల్సి వచ్చింది. లాబ్యూఫ్ తన యాక్సిడెంట్ తరువాత నిర్మాణం కేవలం రెండు రోజులు ఆలస్యం అయిందని చెప్పాడు, ఎందుకంటే బే రెండవ యూనిట్ దృశ్యాలను చిత్రీకరించడం వలనా, లాబ్యూఫ్ ఊహించిన దానికన్నా కొన్ని వారాల ముందుగా కోలుకుని, సెట్ కు రావడం వలనా ఇది సాధ్యమయింది. చిత్రీకరణ ముగింపులో, లాబ్యూఫ్ ఒక వస్తువుకు తగిలి తన కంటికి గాయం తగిలించుకున్నాడు, దానికి ఏడు కుట్లు పడ్డాయి. రెండు గంటల తరువాత అతడు చిత్రీకరణ కొనసాగించాడు. అతడి పనితనానికి, లాబ్యూఫ్ దాదాపు $5 మిలియన్ పొందినట్లు ప్రతీతి. ఆ చిత్రం ప్రపంచ వ్యాప్తంగా $800 మిలియన్ వసూలు చేసి ఘన విజయం సాధించినా, విమర్శలకు గురయింది. "న్యూ యార్క్ డైలీ న్యూస్"కు చెందిన జో న్యోమాయర్ అభిప్రాయం ప్రకారం ఆ చిత్రంతో లాబ్యూఫ్ "చివరికి" అతడు "నమ్మదగ్గ ప్రధాన పాత్రధారి"గా గుర్తింపు పొందాడు.
లాబ్యూఫ్ శృంగార హాస్యరస చిత్రమైన "న్యూ యార్క్, ఐ లవ్ యు",లో అవిటి వాడిన బెల్ బాయ్, జాకబ్ పాత్ర పోషించాడు. ఆ కథ "పారిస్, జే టైం" క్రమంలో తరువాతది, న్యూ యార్క్ కు చెందిన అయిదు ప్రాంతాల్లో ప్రేమ కనుగొనే అయిదు కథానికల సమాహారం. ఆ చిత్రం అక్టోబర్ 2009 లో విడుదలై, విమర్శకుల నుండి మిశ్రమ విమర్శలకు గురయింది. చిత్రంలో అతడి నటన గురించి మాట్లాడుతూ, "ది సండే టైమ్స్"కు చెందిన బెన్ మెక్ ఈచేన్ ఆ నటుడు "ఖచ్చితంగా గొప్ప"గా ఉన్నాడని వ్రాసాడు, "USA టుడే "కు చెందిన క్లాదియా ప్యూగ్ అయితే, లాబ్యూఫ్ మరియు అతడి సహనటి జూలీ క్రిస్టీ "పాత్రలను అద్భుతంగా పోషించి, వారిని మళ్ళీ మళ్ళీ చూడాలని అనిపించేలా చేస్తారు" అని వ్రాసారు." అతడి తరువాతి చిత్రం ఆలివర్ స్టోన్ దర్శకత్వం వహించిన "" , "వాల్ స్ట్రీట్" క్రమంలో మరుసటిది(1987). ఆ చిత్రంలో లాబ్యూఫ్, గోర్డాన్ గేక్కో కుమార్తె విన్నీ తో సంబంధం కలిగి ఉన్న జాకబ్ "జేక్" మూర్ అనే వాల్ స్ట్రీట్ ట్రేడర్ పాత్ర పోషించాడు. ఆ చిత్రం 2010 కేన్స్ ఫిలిం ఫెస్టివల్ చివరలో మే 2010లో ప్రదర్శింపబడింది మరియు థియేటర్లలో సెప్టెంబర్ 2010 లో విడుదలకు సిద్ధంగా ఉంది. "ది డైలీ టెలిగ్రాఫ్"కు చెందిన డేవిడ్ గ్రిట్టేన్ ఇలా అన్నాడు, "లాబ్యూఫ్ ఒక తెలివైన యువ ట్రేడర్ పాత్రను ఉత్సుకత కలిగించేలా కాకున్నా, ఎంతో నైపుణ్యంతో పోషించెంత వయసులో ఉన్నాడు." లాబ్యూఫ్ మూడవ "ట్రాన్స్ ఫార్మర్స్" చిత్రం లో పాత్ర దక్కించుకున్నాడని నిశ్చయమై పోయింది. ఆ చిత్రం జూలై 1, 2011 కల్లా విడుదల కావచ్చు. డిసెంబర్ 2008 లో లాబ్యూఫ్, జాన్ గ్రిషాం నవల ఆధారంగా తీసే చిత్రం "ది అసోసియేట్"లో ప్రధాన పాత్ర కిల్ మెక్ అవోయ్ పాత్రకు సంతకం చేసాడు. గ్రిశాం, ఆ పాత్రకు లాబ్యూఫ్ ను ఎంపిక చేసి, "అతడు అద్భుతంగా ఉంటాడు! అతడు ఎంతో మెరుగైన నటుడు" అన్నాడు. డిసెంబర్ 2009 లో లాబ్యూఫ్ "ది ప్రోమిస్ద్ ల్యాండ్" చిత్రంలో నటించాల్సి ఉండినా, ముఖ్యంగా ఆర్థిక ఇబ్బందుల వలన ఆ చిత్రం విడుదలకు నోచుకోలేదు. దానిపట్ల లాబ్యూఫ్ యొక్క ఆశాభంగం విలియం మారిస్ ఎండేవర్ వద్ద అతడి ఏజెంట్ ను వదిలేలా చేసింది. ఏజెంట్ లేకుండా ఉండటానికి ప్రయత్నించి, చివరికి అతడు క్రియేటివ్ ఆర్టిస్ట్స్ ఏజెన్సీలో జనవరి 2010 లో చేరాడు.
లాబ్యూఫ్ తన స్వంత రెండు-బెడ్ రూం ల ఇంటిని 18 ఏళ్ల వయసులో కొన్నాడు. అతడు సిగరెట్ పొగ త్రాగుతాడు, కానీ జూన్ 2009 లో ఇటీవలే వదలి వేయడానికి ప్రయత్నిస్తున్నానని చెప్పాడు. లాబ్యూఫ్ వద్ద బ్రాండో మరియు రెక్స్ అనే రెండు బుల్ డాగ్లు ఉన్నాయి. లాబ్యూఫ్, "ఆటలు నా జీవితంలో ఎంతో పెద్దవి" అనీ, తానొక "ఫిలిం జంకీ" ననీ చెప్పుకున్నాడు. అతడు ది షిన్స్, CKY, మరియు హిప్ హాప్ లేబిల్ డెఫినిటివ్ జక్స్ సంగీతాలను వినతాన్ని ఆనందిస్తాడు. లాబ్యూఫ్ తాను "ది ట్రాన్స్ ఫార్మర్స్" టీవీ సీరీస్ మరియు 1986 చిత్రం అభిమానిననీ చెప్పుకున్నాడు."" . అతడు లాస్ ఎంజేలేస్ క్లిప్పేర్స్ మరియు లాస్ ఎంజేలేస్ దాడ్జర్స్ లకు అభిమాని. "వాల్ స్ట్రీట్" క్రమంలో అతడి పాత్రకి పరిశోధన చేసేప్పుడు అతడు స్టాక్ మార్కెట్ ట్రేడింగ్ పై ఇష్టం పెంచుకుని, దానిని "అభిమాన కాలక్షేపం"గా చెప్పుకున్నాడు.
లాబ్యూఫ్ తన వృత్తి పట్ల "ఎంతో సీరియస్" అనీ "పార్టీల నుండి దూరంగా ఉండటానికి ప్రయత్నిస్తూ" ఉంటాననీ చెప్పుకున్నాడు. దానికి కారణంగా "సినీ పరిశ్రమ ఎప్పుడూ పార్టీలలో ఉంటావని నిన్ను తేలిగ్గా తీసుకుంటే, నీ పనినీ తేలిగ్గానే తీసుకుంటుంది", అన్నాడు. "ది వాంకోవర్ సన్"కు చెందిన ఇంటర్వ్యూయర్ జేమీ పోర్ట్ మాన్, లాబ్యూఫ్ గురించి "అతడు తన టీనేజ్ సంస్కృతి పట్ల ప్రేమ-అసహ్యం సంబంధాన్ని కలిగి ఉన్నాడు" అని చెప్పాడు. లాబ్యూఫ్ తను అంకిత భావంతో జుడాయిజంను పాటించక పోయినా, తాను జుడాయిజం పరిధులలో పని చేసేట్టు దేవునితో వ్యక్తిగత బంధం కలిగి ఉన్నాను" అని చెప్పాడు. ఆ నటుడు, తాను "ఆల్-అమెరికన్ డిస్నీ రోల్ మోడల్" కాననీ, కొన్ని చిత్రాలలో పాత్రలను "వీలైనంత తిట్టడానికి" మరియు డిస్నీ పాత్రల తరువాత "(తనను) బహిరంగంగా వయసు పెంచుకోవటానికీ" ఎంపిక చేసుకున్నానని చెప్పాడు. అయినప్పటికీ, అతడు డిస్నీని "గొప్పది" అనీ మరియు "పెరిగే చోటు" అనీ చెప్పాడు. అతడు బాల నటుడుగా ఉండటాన్ని ఇష్ట పడ్డాననీ, స్కూల్ ను ఇష్టపడేవాడిని కాననీ చెప్పాడు.
అతడికి మే 2009 కల్లా తెలిసిన పచ్చబొట్లు మూడు ఉన్నాయి: కుడి మణికట్టుపై 1986-2004, ఎడమ చేతి పై భాగంలో కుక్క పంజా, ఎడమవైపు నడుము పై భాగంలో సంకెలతో కూడిన చేయి. అతడి మణికట్టు పై పచ్చబొట్టు గురించి అడిగినప్పుడు, అతడు "నేను దాదాపు 10 సంవత్సరాలుగా ఇందులో (నటనలో) ఉన్నాను, ఎందఱో 'అరె, నేను నా బాల్యాన్ని మరచి పోయాను లేదా మిస్సయ్యాను', అంటూ ఉంటారు, కాబట్టి ఇది ముందు జాగ్రత్త" అన్నాడు. లాబ్యూఫ్ తన నడుము పై భాగంలో ఉన్న పచ్చబొట్టు గురించి, "అది ఒక కళాకారుడు తన జైలును తానే సృష్టించుకోవడం వంటిది", అనీ, "కేవలం జీవితం, ప్రస్తుతం నేనక్కడే ఉన్నాను", అన్నాడు. అతడు నటులు గారీ ఓల్డ్ మాన్, డస్తిన్ హాఫ్మన్, జోడీ ఫోస్టర్, జాన్ వాయిట్, జాన్ తర్టారో, మరియు ఫ్రాన్సిస్ లారెన్స్ లను ప్రేరణగా చెప్పుకుంటాడు. లాబ్యూఫ్ తన ఏజెంట్ తెరెసా దాల్క్విస్ట్, తన డిస్నీ కెరీర్ లో హెడ్ షాట్స్ మరియు బాడుగను కట్టడాన్ని చెపుతూ, తన జీవితంలో "మూల స్తంభాల్లో ఒకరు" అనీ, మరియు "ఆమె నన్ను పైకి తేవడమే కాక, నా గురించి పట్టించుకునేది," అన్నాడు.
చిన్నతనంలో తన తల్లిదండ్రులు ఇద్దరితోనూ సరైన సంబంధాలు లేకున్నా, వారిద్దరికీ ప్రస్తుతం సన్నిహితంగానే ఉంటాడు. శీతాకాలంలో సాధారణంగా లాబ్యూఫ్ తండ్రి అతడితో ఉంటాడు; వేసవిలో, అతడు మోన్టానా లోని తెపీలో లాబ్యూఫ్ 2003 లో కొనిపెట్టిన $10,000 స్థలంలో ఉంటాడు. లాబ్యూఫ్ తన తల్లికి, టుజున్గా, లాస్ ఎంజేలేస్, కాలిఫోర్నియా లోని తన స్వంత ఇంటికి పది నిమిషాల దూరంలో ఇల్లు కొనిపెట్టాడు. అతడన్నాడు, "వారు పని చేయరు. నేను వారి గురించి పట్టించుకుంటాను, దాంతో వారు వారి శేష జీవితంలో కళా సృష్టి చేసుకోవచ్చు." లాబ్యూఫ్ 19 ఏళ్ల వయసులో స్టూడియో సిటీ అపార్ట్మెంట్ కాంప్లెక్స్ లో పొరుగింటి వ్యక్తి తన తల్లిని అవమానించి ఆమె కారును పాడు చేయడంతో, లాబ్యూఫ్ ఒక స్నేహితుడితో సహా, ఒక కట్టి తీసుకుని ఆ వ్యక్తి ఇంటికి వచ్చాడు. దాంతో ఆ వ్యక్తి మరో ఆరుగురితో కలిసి లాబ్యూఫ్ పై దాడి చేసాడు.
2004 నుండి 2007 వరకూ లాబ్యూఫ్, "ది గ్రేటెస్ట్ గేం ఎవర్ ప్లేయ్డ్" సెట్ మీద కలిసిన చైనా బ్రేజ్నేర్ తో డేటింగ్ సాగించాడు. వారు విడిపోవడానికి కారణాన్ని ఇలా చెప్పాడు, "నేను పని పై ఎంత ఏకాగ్రతతో ఉండే వాడినంటే నాకు బంధానికి సమయం ఉండేది కాదు", కానీ, "మేము విడిపోలేనంతగా కలిసాము, ఆమె నా ఉత్తమ స్నేహితురాలు మరియు నా ప్రేమ". ఆ విడిపోవడాన్ని, అతడు "ఒక పెను తుఫాను తరువాత తిరిగి కట్టడం"గా వివరించాడు. లాబ్యూఫ్ తన సహతారలతో సంబంధాలకు దూరంగా ఉండే ప్రయత్నం చేస్తానని అంటాడు, "సెట్లో ఎవరితోనైనా ప్రేమలో పడడం ఎంతో సులభం, కానీ చివరికి అది వారి నిజ స్వరూపం కాదనీ కేవలం ప్రతిబింబం అనీ తెలుస్తుంది". 2009 నుండి అతడు బ్రిటిష్ నటి మరియు "వాల్ స్ట్రీట్: మనీ నెవెర్ స్లీప్స్" సహతార కెరీ మలిగాన్తో సంబంధం నడుపుతున్నాడు; వారి పరిచయం ఆ చిత్ర దర్శకుడు ఆలివర్ స్టోన్ ద్వారా జరిగిన తరువాత కొద్ది కాలానికే వారు డేటింగ్ మొదలు పెట్టారు.
నవంబర్ 4, 2007 తెల్లవారు జామున ఒక సెక్యూరిటీ గార్డ్ లాబ్యూఫ్ ను చికాగో వాల్గ్రీన్స్ను వదలి వెళ్ళమన్నాడు; నిరాకరించిన తరువాత లాబ్యూఫ్ నేరసంబందిత చొరబాటు దుష్ప్రవర్తనకై అరెస్ట్ చేయబడ్డాడు. డిసెంబర్ 12, 2007 నాడు ఆ నేరారోపణలు రద్దయ్యాయి. మార్చి 2008 లో అతడు న్యాయస్థానంలో హాజరు కాకపోవడంతో లాబ్యూఫ్ పేరిట అరెస్ట్ వారంట్ జారీ చేయబడింది. బర్బాంక్, కాలిఫోర్నియా లో, ఫిబ్రవరి 2008 లో చట్ట విరుద్ధమైన పొగత్రాగడం గురించిన కేసు అది. లాబ్యూఫ్ మరియు అతడి న్యాయవాది, ఇరువురూ న్యాయస్థానంలో హాజరు కాకపోయే సరికి, ఉదయం 8:30 గంటలకు, అతడి అరెస్ట్ కై $1000 బెంచ్ వారంట్ జారీ చేయబడింది. అయినప్పటికీ, లాబ్యూఫ్ తరఫు న్యాయవాది ఒకరోజు ఆలస్యంగా హాజరై లాబ్యూఫ్ తరఫున నిర్దోషిత్వాన్ని అర్తించడంతో, కాలిఫోర్నియా న్యాయస్థాన కమిషనర్ మార్చి 19, 2008 న ఆ వారంట్ ను ఉపసంహరించాడు. తిరిగి ఏప్రిల్ 24, 2008 నాడు విచారణ ముందు హియరింగ్ ఏర్పాటు చేయబడింది. ఆ నటుడు $500 ల జరిమానా కట్టడంతో, ఆ కేసు కొట్టివేయబడింది.
జూలై 27, 2008 నాడు తెల్లవారు జామున దాదాపు మూడు గంటలకు లాబ్యూఫ్, లాస్ ఎంజేలేస్ లోని లా బ్రియా అవెన్యూ మరియు ఫౌంటెన్ అవెన్యూ ల కూడలిలో ఒక కారు దుర్ఘటన పాలయ్యాడు. ప్రక్కనే వెళుతున్న ఒక వాహనం ఎర్ర లైటును దాటడంతో అతడి ఫోర్డ్ F-150 ని గుద్దుకుంది. లాబ్యూఫ్ నడిపేప్పుడు తన కారు కిటికీ పైనున్న కడ్డీని పట్టుకుని ఉండడంతో, గుద్దుకున్న వేగానికి ఆ ట్రక్ అతడి ఎడమ చేతిపై పడి, దాన్ని నలిగేలా చేసింది. ఆ దుర్ఘటన స్థలానికి వచ్చిన పోలీసులు లాబ్యూఫ్ శ్వాసలో ఆల్కహాల్ వాసన పసిగట్టారు. అతడు బ్రీతలైజర్ పరీక్షకు ఒప్పుకోక పోవడంతో, అధికారులు లాబ్యూఫ్ ను అక్కడికక్కడే త్రాగి నడపడం అనే దుష్ప్రవర్తనకై అరెస్ట్ చేసి, అతడి డ్రైవర్ లైసెన్స్ను ఒక సంవత్సరం పాటు రద్దు చేసారు. బే అభిప్రాయం ప్రకారం ఆ కారు దుర్ఘటన జరగటానికి ఎన్నో గంటల ముందు లాబ్యూఫ్ త్రాగాడు, జరిగే సరికి ఆ మందు ప్రభావం పూర్తిగా దిగిపోయి ఉంటుంది. ఆ దుర్ఘటన తరువాత వెంటనే లాబ్యూఫ్ చేతికి మొదటి శస్త్ర చికిత్స చేయించుకోవలసి వచ్చింది. అతడి సహ ప్రయాణీకుడు, ఇసాబెల్ లుకాస్, మరియు ఇతర కారులోని డ్రైవర్ మరియు ప్రయాణీకుడు కేవలం చిన్న గాయాల పాలయ్యారు. ఆ దుర్ఘటన కారణంగా జరిగిన తీవ్ర నష్టం వలన లాబ్యూఫ్ యొక్క ట్రక్ పూర్తిగా పాడైంది; అతడి తండ్రి ఆ వాహనాన్ని తన ఇంట్లో ఒక జ్ఞాపకంగా ఉంచుకున్నాడు.
రెండు రోజుల తరువాత, లాస్ ఎంజేలేస్ కౌంటీ షెరీఫ్ విభాగంకు చెందిన వ్యక్తి దుర్ఘటనలో లాబ్యూఫ్ తప్పేమీ లేదనీ, మరో డ్రైవర్ ఎర్ర లైటును దాటడం వల్లనే అది జరిగిందనీ ప్రకటించాడు. లాబ్యూఫ్ తిరిగి "ట్రాన్స్ ఫార్మర్స్: రివెంజ్ ఆఫ్ ది ఫాలెన్", సెట్ కు రావడంతో, చిత్రీకరణ కొనసాగింది. ఆ సంవత్సరం సెప్టెంబర్ లో లాబ్యూఫ్ ఆ కారు దుర్ఘటనను "కళ్ళు తెరిపించేది మరియు భయానకమైనది"గా వర్ణించాడు. ఆ గాయాల కారణంగా, అతడు తన ఎడమ చేతిలో స్క్రూలు మరియు ప్లేట్లు బిగించారని చెప్పాడు; అంతేకాక మచ్చ కూడా వచ్చిందన్నాడు. అతడి పిడికిలిలో ఒక స్క్రూ బిగించారు, మరియు అతడి నడుం భాగం నుండి తీసిన ఒక ఎముక ముక్కను అతడి వ్రేలికి అమర్చారు. ఏప్రిల్ 2009 లో అతడు తన చేతికి మూడు శస్త్ర చికిత్సలు చేసారని చెప్పాడు. అతడు తిరిగి "బహుశా దాదాపు 80 శాతం" చేతిని ఉపయోగించగలిగినా, "ఒక పిడికిలిని (నేను) ఎప్పటికీ కదపలేను", అని చెప్పాడు. మే 2010 లో అతడు తన వ్రేళ్ళ కదలికను "పూర్తిగా" పొందానని చెప్పాడు.
(2002) 
పరిమితి విడుదల
కూపర్ 
ట్రాన్స్‌ఫార్మర్స్ 
ట్రాన్స్‌ఫార్మర్స్ 3
చలన చిత్రం తీయబడుతూ ఉన్నది
సడ్డెన్లీ సుసాన్ 
(2002)